
rammerNE for KommuneKredits virksomhed
[bookmark: _Toc100305092][bookmark: _Toc100306508]Vi beskriver nedenfor i kort form de regulatoriske rammer for KommuneKredits virksomhed som et særligt kreditinstitut, særligt med henblik på at forklare, at vores udlånsvirksomhed er lovbestemt, og at vi som følge heraf bl.a. ikke er omfattet af EU-reglerne om styring af ESG-risiko samt EU-reglerne om bæredygtighedsrapportering. 

Rammerne for vores styring af finansielle risici er beskrevet i vores årsrapport. [LINK] 

KommuneKredits formål 
KommuneKredit er kommunernes og regionernes kreditinstitut, etableret i 1899 ved lov og organiseret som en forening. Alle de 98 danske kommuner og 5 regioner er medlemmer. Vi finansierer kommunale og regionale anlægsinvesteringer – helt på linje med statens finansiering af anlægsinvesteringer. KommuneKredit drives på ”non-profit-basis”, hvor formålet er at sikre finansiering af kommunale og regionale opgaver til lavest mulige omkostninger. 

Lov om KommuneKredit 
Rammerne for KommuneKredits virksomhed er fastsat i en særlig lov om KommuneKredit.[footnoteRef:1]  [1:  Lov nr. 405 af 25. april 2023 om Kreditforeningen af kommuner og regioner i Danmark [Link]] 


Det følger af loven, at KommuneKredits formål er at yde lån og finansiel leasing til kommuner og regioner samt andre enheder, der varetager en offentlig opgave, når en kommune eller region garanterer for lånet. Dvs. at der altid er fuld kommunal eller regional hæftelse for et lån i KommuneKredit. 

Loven bestemmer også, at KommuneKredit finansierer sig ved optagelse af lån på penge- og kapitalmarkederne, og at medlemmerne af KommuneKredit – de danske kommuner og regioner – hæfter solidarisk for KommuneKredits forpligtelser. Denne garantistruktur er med til at give KommuneKredit den højest mulige kreditvurdering, AAA, fra S&P Global Ratings og Moody’s.[footnoteRef:2]   [2:  [Link til credit ratings på vores hjemmeside + one-pager om KK liability structure]] 


En del af det ansvarsområde, som bestyrelsen og direktionen i andre finansielle virksomheder varetager, herunder fastlæggelse af forretningsmodel, er derved lovbestemt for KommuneKredits vedkommende.

Med en revision af loven i 2023 blev det finansielle tilsyn med KommuneKredit lagt hos Finanstilsynet. Samtidig blev KommuneKredit omfattet af nogle udvalgte dele af de krav og tilsynsrammer, som gælder for private kreditinstitutter, dog således at rammerne er tilpasset KommuneKredits særlige virksomhed og de afgrænsede risici, som KommuneKredit påtager sig. Der er primært tale om regler vedrørende likviditet og governance. 

I forarbejderne til 2023-loven er anført, at 
”for KommuneKredit er der således en række områder, hvor foreningen adskiller sig fra traditionelle kreditinstitutter og derfor ikke nødvendigvis behøver at leve op til helt samme krav som andre kreditinstitutter på disse områder. Det skyldes, at KommuneKredit er en forening, der fungerer som indkøbsforening for medlemmerne, at medlemmerne alene er danske kommuner og regioner, at foreningen ikke indgår aftaler med forbrugere, at medlemmerne hæfter solidarisk for foreningens forpligtelser, [..], at foreningen ikke skal udbetale udbytte eller lignende til medlemmerne, at foreningen reelt ikke påtager sig kreditrisici, og at foreningen har et relativt begrænset virksomhedsområde”.

KommuneKredit er undtaget fra kapitalkravsdirektivet (CRD) og tilhørende regelsæt
KommuneKredit er som et særligt kreditinstitut, der er underlagt egen særlov, optaget på undtagelseslisten i CRD.[footnoteRef:3] Derved er KommuneKredit undtaget EU-reguleringen af kreditinstitutter i medfør af CRD og CRR og tilhørende regelsæt.[footnoteRef:4] [3:  Jf. Europa-Parlamentets og Rådets direktiv (EU) 2013/36 af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, art. 2, stk. 5, nr. 4.]  [4:  Med undtagelse af de specifikke regler om likviditet og governance, som i medfør af den danske lov om KommuneKredit er sat i kraft for KommuneKredit.   ] 


KommuneKredit er ikke omfattet af reglerne i CRD og CRR om styring af og rapportering om ESG-risiko
Med undtagelsen fra CRD og CRR er KommuneKredit ikke omfattet af de tilsynsmæssige krav til, hvordan kreditinstitutter skal styre og rapportere om miljømæssig, social og ledelsesmæssig risiko (”ESG-risiko”). Det hænger godt sammen med KommuneKredits lovbestemte forretningsmodel.

”ESG-risiko” er defineret som ”risiko for negativ finansiel indvirkning på et institut som følge af miljømæssige, sociale eller ledelsesmæssige (ESG) faktorers nuværende eller fremtidige indvirkning på instituttets modparter eller investerede aktiver; ESG-risici opstår gennem de traditionelle kategorier af finansielle risici”.[footnoteRef:5] [5:  Europa-Parlamentets og Rådets forordning (EU) 2024/1623 af 31. maj 2024 om ændring af forordning nr. 575/2013 for så vidt angår krav vedrørende kreditrisiko, kreditværdijusteringsrisiko, operationel risiko, markedsrisiko og outputgulvet (CRR3), art. 1, nr. 52d. ] 


KommuneKredit er således ikke eksponeret mod finansiel risiko som følge af miljømæssige, sociale eller ledelsesmæssige faktorers indvirkning på vores låntagere. Det skyldes vores forretningsmodel, som indebærer, at vi ikke påtager os kreditrisiko på vores udlån og leasing.

KommuneKredit er undtaget fra EU-reglerne om bæredygtigheds-rapportering
Det følger af lov om KommuneKredit, at KommuneKredit udarbejder årsrapport efter de af Europa-Kommissionen vedtagne internationale regnskabsstandarder, IFRS (International Financial Reporting Standards). Derudover er KommuneKredit omfattet af nogle udvalgte bestemmelser i det supplerende danske regelsæt om finansielle rapporter.[footnoteRef:6] Finanstilsynet har bestemt, hvilke bestemmelser i dette regelsæt der finder anvendelse på KommuneKredit.  [6:  Bekendtgørelse nr. 516 af 17. maj 2024 om finansielle rapporter for kreditinstitutter og fondsmæglerselskaber m.fl. (fastsat af Finanstilsynet).] 


KommuneKredit skal i henhold til de danske regler om finansielle rapporter supplere ledelsesberetningen med en redegørelse for samfundsansvar. Ved virksomheders samfundsansvar forstås, ”at virksomheder frivilligt integrerer hensyn til blandt andet menneskerettigheder, sociale forhold, miljø- og klimamæssige forhold samt bekæmpelse af korruption i deres forretningsstrategi og forretningsaktiviteter”. Denne bestemmelse gælder nu kun for de finansielle virksomheder, der ikke er omfattet af kravene til bæredygtighedsrapportering efter EU’s direktiv om virksomheders bæredygtighedsrapportering (CSRD), jf. nedenfor.

Finanstilsynet har i den forbindelse taget stilling til, at ”KommuneKredit ikke skal rapportere om menneskerettigheder og reduktion af klimapåvirkning, idet KommuneKredits forretningsmodel ligger i at yde lån til kommuner og regioner inden for rammerne af de regler, som [er fastsat om kommuners og regioners låntagning]. KommuneKredit skal derfor yde finansiering uden særskilt hensyntagen til menneskerettigheder og reduktion af klimapåvirkning”.   

KommuneKredit er ikke omfattet af reglerne i CSRD 
Reglerne i CSRD om virksomheders bæredygtighedsrapportering er i Danmark for finansielle virksomheder implementeret i det nævnte regelsæt om finansielle rapporter. Reglerne finder ikke anvendelse på KommuneKredit. Det skyldes KommuneKredits særlige lovbestemte forretningsmodel – at vores formål er begrænset til, at vi yder lån til offentlige opgaver, hvor en kommune eller en region hæfter for lånet. 

Adgangen til at undtage særlige kreditinstitutter følger direkte af CSRD, som fastsætter, at ”medlemsstaterne kan vælge ikke at anvende [reglerne om bæredygtighedsrapportering] på de virksomheder, der er anført [på undtagelseslisten i CRD]”.[footnoteRef:7] [7:  Europa-Parlamentets og Rådets direktiv (EU) 2022/2464 af 14. december 2022 om ændring af forordning (EU) 537/2014, direktiv 2004/109/EF, direktiv 2006/43/EF og direktiv 2013/34/EU for så vidt angår virksomheders bæredygtighedsrapportering, art. 1, stk. 1] 


ESG-indvirkninger i KommuneKredit
Uanset at KommuneKredit ikke er underlagt krav om bæredygtighedsrapportering, bestræber vi os på i relevant omfang at arbejde med egne ESG-indvirkninger og offentliggøre ESG-data om vores virksomhed for at sikre transparens og imødekomme databehov i omverdenen. 

KommuneKredit er undtaget fra prospektforordningen 
Prospektforordningen fastsætter kravene til det prospekt, der skal offentliggøres, når værdipapirer udbydes til offentligheden eller optages til handel på et reguleret marked, der er beliggende i eller er aktivt i EU.[footnoteRef:8] KommuneKredits obligationsudstedelser er ikke omfattet af forordningen, da der er tale om ”værdipapirer dækket af en ubetinget og uigenkaldelig garanti fra en medlemsstat eller en af dennes regionale eller lokale myndigheder” (art. 1, stk. 2, litra d). Som nævnt ovenfor følger det af lov om KommuneKredit, at de danske kommuner og regioner hæfter solidarisk for KommuneKredits forpligtelser. [8:  Europa-Parlamentets og Rådets forordning (EU) 2017/1129 af 14. juni 2017 om det prospekt, der skal offentliggøres, når værdipapirer udbydes til offentligheden eller optages til handel på et reguleret marked ] 


KommuneKredits låneprogrammer 
Uanset at KommuneKredit ikke er underlagt kravene til prospekter, giver vi udførlige oplysninger om KommuneKredit i vores låneprogrammer, som er tilgængelige på vores hjemmeside.[footnoteRef:9]  [9:  [Link til hjemmesiden Documentation for debt programmes | KommuneKredit og Green Bond Framework]] 

